CELEX: 32020D0174
Language: lv
Date: 2020-02-06 00:00:00
Title: Komisijas Īstenošanas lēmums (ES) 2020/174 (2020. gada 6. februāris) par dažiem vieglajiem pasažieru automobiļiem un vieglajiem komerciālajiem transportlīdzekļiem paredzētos efektīvos 12 V maiņstrāvas ģeneratoros izmantotās tehnoloģijas apstiprināšanu par inovatīvu tehnoloģiju saskaņā ar Eiropas Parlamenta un Padomes Regulu (ES) 2019/631 (Dokuments attiecas uz EEZ)

7.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 35/13
               
            
         KOMISIJAS ĪSTENOŠANAS LĒMUMS (ES) 2020/174
         (2020. gada 6. februāris)
         par dažiem vieglajiem pasažieru automobiļiem un vieglajiem komerciālajiem transportlīdzekļiem paredzētos efektīvos 12 V maiņstrāvas ģeneratoros izmantotās tehnoloģijas apstiprināšanu par inovatīvu tehnoloģiju saskaņā ar Eiropas Parlamenta un Padomes Regulu (ES) 2019/631
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (1), un jo īpaši tās 11. panta 4. punktu,
         tā kā:
         
                     (1)
                  
                  
                     2019. gada 12. aprīlī ražotāji Toyota Motor Europe NV/SA, Opel Automobile GmbH – PSA, FCA Italy S.p.A., Automobile Citroën, Automobile Peugeot, PSA Automobiles SA, Mitsubishi Electric Corporation, Audi AG, Ford Werke GmbH, Jaguar Land Rover Ltd, Hyundai Motor Europe Technical Center GmbH, Bayerische Motoren Werke AG, Renault SA, Honda Motor Europe Ltd, Volkswagen AG, Volkswagen Nutzfahrzeuge, Daimler AG, Denso Corporation un SEG Automotive Germany GmbH iesniedza kopīgu pieteikumu (“pieteikums”) par efektīvos 12 V maiņstrāvas ģeneratoros izmantotās tehnoloģijas apstiprināšanu par inovatīvu tehnoloģiju izmantošanai vieglajos pasažieru automobiļos un vieglajos komerciālajos transportlīdzekļos, ko darbina ar iekšdedzes motoru.
                  
               
                     (2)
                  
                  
                     Pieteikums ir izvērtēts saskaņā ar Regulas (ES) 2019/631 11. pantu, Komisijas Īstenošanas regulu (ES) Nr. 725/2011 (2) un (ES) Nr. 427/2014 (3) un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Eiropas Parlamenta un Padomes Regulai (EK) Nr. 443/2009 (4) (2018. gada jūlija redakcija). Atbilstoši Regulas (ES) 2019/631 11. panta 3. punktam pieteikumam bija pievienots neatkarīgas un sertificētas iestādes sagatavots verifikācijas ziņojums.
                  
               
                     (3)
                  
                  
                     Tehnoloģija, ko izmanto efektīvos 12 V maiņstrāvas ģeneratoros, kas ar noteiktu lietderības koeficientu mehānisko enerģiju pārvērš elektroenerģijā, jau ir apstiprināta izmantošanai vieglajos pasažieru automobiļos ar Komisijas Īstenošanas lēmumu 2013/341/ES (5), 2014/465/ES (6), (ES) 2015/158 (7), (ES) 2015/295 (8), (ES) 2015/2280 (9) un (ES) 2016/588 (10) un izmantošanai vieglajos komerciālajos transportlīdzekļos ar Komisijas Īstenošanas lēmumu (ES) 2018/1876 (11) (“iepriekš pieņemtie īstenošanas lēmumi”) par inovatīvu tehnoloģiju, ar kuru CO2 emisijas var samazināt tādā veidā, ko nevar izmērīt ar mērījumiem, ko veic emisiju testā saskaņā ar Komisijas Regulā (EK) Nr. 692/2008 (12) noteikto Eiropas Jauno braukšanas ciklu.
                  
               
                     (4)
                  
                  
                     Tomēr pieteikums attiecas uz jauno testa standartprocedūru – vispārēji harmonizēto vieglo transportlīdzekļu testa procedūru (WLTP) –, kas noteikta Komisijas Regulā (ES) 2017/1151 (13), un ir arī pierādīts, ka ar mērījumiem, ko saskaņā ar WLTP veic emisiju testa laikā, nevar noteikt ar efektīvajos 12 V maiņstrāvas ģeneratoros izmantoto tehnoloģiju iegūtos CO2 aiztaupījumus.
                  
               
                     (5)
                  
                  
                     Pamatojoties uz pieredzi, kas saistībā ar iepriekš pieņemtajiem īstenošanas lēmumiem gūta tādu pieteikumu novērtēšanā, kuri attiecas uz tehnoloģijām, kas veicina maiņstrāvas ģeneratoru lietderības uzlabošanu, kā arī uz ziņojumiem un citu pieteikumam pievienoto informāciju, ir pietiekami un pārliecinoši pierādīts, ka efektīvos 12 V maiņstrāvas ģeneratoros izmantotā tehnoloģija atbilst kritērijiem, kuri noteikti Regulas (ES) 2019/631 11. panta 2. punktā, un atbilstības kritērijiem, kuri noteikti Īstenošanas regulas (ES) Nr. 725/2011 un (ES) Nr. 427/2014 9. panta 1. punkta b) apakšpunktā.
                  
               
                     (6)
                  
                  
                     Pieteikumā ir izklāstīta metodoloģija, ar kuru testē CO2 aiztaupījumus, ko gūst ar vieglajiem pasažieru automobiļiem un vieglajiem komerciālajiem transportlīdzekļiem paredzētos 12 V maiņstrāvas ģeneratoros izmantoto tehnoloģiju. Papildus tam, ka metodoloģija atsaucas uz WLTP, tajā salīdzinājumā ar testēšanas metodoloģiju, kas izklāstīta iepriekš pieņemtajos īstenošanas lēmumos, izmantota atšķirīga jaudas patēriņa un vidējā ātruma definīcija un piestrādes procedūra.
                  
               
                     (7)
                  
                  
                     Ir lietderīgi jaudas patēriņa un vidējā ātruma definīciju pielāgot tā, lai ņemtu vērā WLTP. Tomēr attiecībā uz to, ka testēšanas metodoloģijai pievienota maiņstrāvas ģeneratora piestrādes procedūra, pieteikumā nav izklāstīta pietiekami precīza informācija ne par to, kā šāda piestrādes procedūra būtu jāveic, ne to, kā tās ietekme būtu jāņem vērā. Turklāt iepriekš pieņemtajos īstenošanas lēmumos izklāstītajā testēšanas metodoloģijā šādu ietekmi jau varēja ņemt vērā, jo vajadzības gadījumā varēja piemērot prasību, ka maiņstrāvas ģeneratora lietderība jāmēra vismaz piecas reizes. Tā kā maiņstrāvas ģeneratoru lietderību nosaka, pamatojoties uz mērījumu vidējiem rezultātiem, tad piestrādes ietekmi, pozitīvu vai negatīvu, var attiecīgi ņemt vērā galīgajā lietderības noteikšanā, vajadzības gadījumā palielinot mērījumu skaitu. Ņemot vērā iepriekš teikto, nav lietderīgi testēšanas metodoloģijai pievienot papildu konkrētu piestrādes procedūru, kas ierosināta pieteikumā.
                  
               
                     (8)
                  
                  
                     Tāpat ir lietderīgi saglabāt tādus pašus pārveidošanas lietderības koeficientu līmeņus, kas jau apstiprināti iepriekš pieņemtajos īstenošanas lēmumos, ņemot vērā to, ka nav iesniegti pierādījumi tam, ka maiņstrāvas ģeneratori ar zemāku pārvēršanas lietderības koeficientu atbilst Īstenošanas regulas (ES) Nr. 725/2011 un (ES) Nr. 427/2014 2. panta 2. punkta a) apakšpunkta prasībai par izplatību tirgū.
                  
               
                     (9)
                  
                  
                     Ņemot vērā iepriekš izklāstītos apsvērumus, pielāgotā testēšanas metodoloģija būtu jāuzskata par piemērotu, lai ar to varētu noteikt CO2 aiztaupījumus no attiecīgās inovatīvās tehnoloģijas.
                  
               
                     (10)
                  
                  
                     Ražotājiem būtu jādod iespēja tipa apstiprinātāju iestādi lūgt sertificēt CO2 aiztaupījumus, kas gūti no efektīvos 12 V maiņstrāvas ģeneratoros izmantotās tehnoloģijas, kura atbilst šā lēmuma nosacījumiem. Šajā nolūkā ražotājiem būtu jānodrošina, ka sertifikācijas pieteikumam ir pievienots neatkarīgas un sertificētas iestādes sagatavots verifikācijas ziņojums, kurā ir apstiprināts, ka efektīvajā 12 V maiņstrāvas ģeneratorā izmantotā tehnoloģija atbilst šā lēmuma nosacījumiem un ka aiztaupījumi ir noteikti atbilstoši šajā lēmumā izklāstītajai testēšanas metodoloģijai.
                  
               
                     (11)
                  
                  
                     Lai sekmētu efektīvu 12 V maiņstrāvas ģeneratoru plašāku izmantojumu jaunos transportlīdzekļos, ražotājam vajadzētu būt iespējai iesniegt vienu pieteikumu, kurā lūdz sertificēt CO2 aiztaupījumus no vairākiem efektīviem 12 V maiņstrāvas ģeneratoriem. Tomēr ir lietderīgi nodrošināt, ka šādas iespējas izmantošanas gadījumā tiek piemērots mehānisms, kas stimulē tikai tādu maiņstrāvas ģeneratoru plašāku izmantojumu, kam ir vislielākais lietderības koeficients.
                  
               
                     (12)
                  
                  
                     Tipa apstiprinātājas iestādes pienākums ir rūpīgi verificēt, ka no inovatīvās tehnoloģijas izmantošanas gūto CO2 aiztaupījumu sertificēšanas nosacījumi ir izpildīti, kā noteikts šajā lēmumā. Ja sertifikācija tiek piešķirta, tipa apstiprinātājai iestādei būtu jāpārliecinās, ka visi sertificēšanā izvērtētie elementi ir ierakstīti testa ziņojumā un tiek glabāti kopā ar verifikācijas ziņojumu un ka šī informācija pēc pieprasījuma ir pieejama Komisijai.
                  
               
                     (13)
                  
                  
                     Lai varētu noteikt vispārīgo ekoinovācijas kodu, kas saskaņā ar Eiropas Parlamenta un Padomes Direktīvas 2007/46/EK (14) I, VIII un IX pielikumu lietojams attiecīgajos tipa apstiprinājuma dokumentos, inovatīvās tehnoloģijas apzīmēšanai ir jāpiešķir individuāls kods.
                  
               
                     (14)
                  
                  
                     No 2021. gada ražotāju atbilstība to īpatnējam CO2 emisiju mērķrādītājam ir jānosaka, pamatojoties uz CO2 emisijām, kas noteiktas atbilstoši WLTP. Tādējādi CO2 aiztaupījumus, kas gūti no inovatīvās tehnoloģijas, kura sertificēta, atsaucoties uz šo lēmumu, var ņemt vērā, kad tiek aprēķinātas ražotāju vidējās īpatnējās CO2 emisijas par 2021. kalendāro gadu un turpmāk,
                  
               IR PIEŅĒMUSI ŠO LĒMUMU.
         
            1. pants
            Inovatīvā tehnoloģija
            Tehnoloģija, ko izmanto efektīvos 12 V maiņstrāvas ģeneratoros, kuri paredzēti mehāniskās enerģijas pārveidošanai elektroenerģijā, tiek apstiprināta par inovatīvu tehnoloģiju Regulas (ES) 2019/631 11. panta nozīmē, ņemot vērā to, ka uz to neattiecas Regulā (ES) 2017/1151 izklāstītā testēšanas standartprocedūra, un ar nosacījumu, ka inovatīvā tehnoloģija atbilst šādiem nosacījumiem:
            
                        a)
                     
                     
                        tā ir uzstādīta vieglajos pasažieru automobiļos (M1) un vieglajos komerciālajos transportlīdzekļos (N1), ko darbina ar iekšdedzes motoru;
                     
                  
                        b)
                     
                     
                        to izmanto vienīgi transportlīdzekļa akumulatora uzlādēšanai un transportlīdzekļa elektriskās sistēmas apgādāšanai ar enerģiju, kad darbojas transportlīdzekļa iekšdedzes motors;
                     
                  
                        c)
                     
                     
                        tās lietderības koeficients, t. i., koeficients mehāniskās enerģijas pārvēršanai elektroenerģijā, ir vismaz:
                        
                                    i)
                                 
                                 
                                    73,8 % – transportlīdzekļiem ar benzīna motoru, izņemot motorus ar turbopūti;
                                 
                              
                                    ii)
                                 
                                 
                                    73,4 % – transportlīdzekļiem ar benzīna motoru ar turbopūti;
                                 
                              
                                    iii)
                                 
                                 
                                    74,2 % – transportlīdzekļiem ar dīzeļmotoru.
                                 
                              
                  
         
            2. pants
            Pieteikums CO2 emisijas aiztaupījumu sertifikācijai
            
               1.   Ražotājs, atsaucoties uz šo lēmumu, var tipa apstiprinātāju iestādi lūgt sertificēt CO2 aiztaupījumus, kas gūti no tās tehnoloģijas izmantošanas, kura apstiprināta atbilstoši 1. pantam (“tehnoloģija”) un kura izmantota vienā vai vairākos efektīvos 12 V maiņstrāvas ģeneratoros.
            
            
               2.   Ražotājs nodrošina, ka sertifikācijas pieteikumam ir pievienots neatkarīgas un sertificētas iestādes sagatavots verifikācijas ziņojums, kurā ir apstiprināta atbilstība 1. pantā izklāstītajiem nosacījumiem.
            
            
               3.   Ja aiztaupījumi ir sertificēti atbilstoši 3. pantam, ražotājs nodrošina, ka sertificētie CO2 aiztaupījumi un 4. panta 1. punktā minētais ekoinovācijas kods ir ierakstīti attiecīgo transportlīdzekļu atbilstības sertifikātos.
            
         
         
            3. pants
            CO2 aiztaupījumu sertifikācija
            
               1.   Tipa apstiprinātāja iestāde nodrošina, ka no inovatīvās tehnoloģijas izmantošanas gūtie CO2 aiztaupījumi ir noteikti ar pielikumā izklāstīto metodoloģiju.
            
            
               2.   Ja ražotājs iesniedz pieteikumu, kurā lūdz sertificēt CO2 aiztaupījumus no tehnoloģijas, kas saistībā ar viena transportlīdzekļa versiju izmantota vairāk nekā vienā efektīvā 12 V maiņstrāvas ģeneratorā, tipa apstiprinātāja iestāde nosaka, ar kuru efektīvo 12 V maiņstrāvas ģeneratoru tiek iegūti vismazākie CO2 aiztaupījumi. Šo vērtību izmanto 3. punkta vajadzībām.
            
            
               3.   Tipa apstiprinātāja iestāde sertificētos CO2 aiztaupījumus, kas noteikti atbilstoši 1. vai 2. punktam, un ekoinovācijas kodu, kas minēts 4. panta 1. punktā, ieraksta attiecīgajā tipa apstiprinājuma dokumentācijā.
            
            
               4.   Tipa apstiprinātāja iestāde visus sertificēšanā izvērtētos elementus ieraksta testa ziņojumā un glabā kopā ar verifikācijas ziņojumu, kas minēts 2. panta 2. punktā, un pēc pieprasījuma dara šo informāciju pieejamu Komisijai.
            
            
               5.   Tipa apstiprinātāja iestāde CO2 aiztaupījumus sertificē tikai tad, ja tā konstatē, ka efektīvā 12 V maiņstrāvas ģeneratorā vai ģeneratoros izmantotā tehnoloģija atbilst 1. pantā izklāstītajiem nosacījumiem, un ja iegūtie CO2 aiztaupījumi ir 0,5 g CO2/km vai lielāki nekā robežvērtība, kas vieglo pasažieru automobiļu gadījumā noteikta Īstenošanas regulas (ES) Nr. 725/2011 9. panta 1. punkta b) apakšpunktā vai vieglo komerciālo transportlīdzekļu gadījumā noteikta Īstenošanas regulas (ES) Nr. 427/2014 9. panta 1. punkta b) apakšpunktā.
            
         
         
            4. pants
            Ekoinovācijas kods
            
               1.   Saskaņā ar šo lēmumu apstiprinātai inovatīvai tehnoloģijai piešķir ekoinovācijas kodu Nr. 29.
            
            
               2.   Sertificētos CO2 aiztaupījumus, kas ierakstīti ar atsauci uz minēto ekoinovācijas kodu, var ņemt vērā ražotāju vidējo īpatnējo emisiju aprēķināšanā, sākot no 2021. kalendārā gada.
            
         
         
            5. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 6. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 111, 25.4.2019., 13. lpp.
         
         
            (2)  Komisijas Īstenošanas regula (ES) Nr. 725/2011 (2011. gada 25. jūlijs), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).
         
            (3)  Komisijas Īstenošanas regula (ES) Nr. 427/2014 (2014. gada 25. aprīlis), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem kravas automobiļiem saskaņā ar Eiropas Parlamenta un Padomes Regulu (ES) Nr. 510/2011 (OV L 125, 26.4.2014., 57. lpp.).
         
            (4)  Eiropas Parlamenta un Padomes Regula (EK) Nr. 443/2009 (2009. gada 23. aprīlis), ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (OV L 140, 5.6.2009., 1. lpp.) https://circabc.europa.eu/w/browse/f3927eae-29f8-4950-b3b3-d2e700598b52.
         
            (5)  Komisijas Īstenošanas lēmums 2013/341/ES (2013. gada 27. jūnijs) par Valeo Efficient Generation Alternator apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 179, 29.6.2013., 98. lpp.).
         
            (6)  Komisijas Īstenošanas lēmums 2014/465/ES (2014. gada 16. jūlijs) par DENSO efficient alternator apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 un ar ko groza Komisijas Īstenošanas lēmumu 2013/341/ES (OV L 210, 17.7.2014., 17. lpp.).
         
            (7)  Komisijas Īstenošanas lēmums (ES) 2015/158 (2015. gada 30. janvāris) par divu Robert Bosch GmbH augstas efektivitātes maiņstrāvas ģeneratoru apstiprināšanu par inovatīvu tehnoloģiju CO2 emisiju samazināšanai no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 26, 31.1.2015., 31. lpp.).
         
            (8)  Komisijas Īstenošanas lēmums (ES) 2015/295 (2015. gada 24. februāris) par MELCO GXi efektīvā maiņstrāvas ģeneratora apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 53, 25.2.2015., 11. lpp.).
         
            (9)  Komisijas Īstenošanas lēmums (ES) 2015/2280 (2015. gada 7. decembris) par DENSO efektīvā maiņstrāvas ģeneratora apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 322, 8.12.2015., 64. lpp.).
         
            (10)  Komisijas Īstenošanas lēmums (ES) 2016/588 (2016. gada 14. aprīlis) par efektīvos 12 V maiņstrāvas ģeneratoros izmantotas tehnoloģijas apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 101, 16.4.2016., 25. lpp.).
         
            (11)  Komisijas Īstenošanas lēmums (ES) 2018/1876 (2018. gada 29. novembris) par vieglajiem komerciālajiem transportlīdzekļiem, ko darbina ar parastu iekšdedzes motoru, paredzētos efektīvos 12 V maiņstrāvas ģeneratoros izmantotās tehnoloģijas apstiprināšanu par inovatīvu tehnoloģiju vieglo komerciālo transportlīdzekļu CO2 emisiju samazināšanai saskaņā ar Eiropas Parlamenta un Padomes Regulu (ES) Nr. 510/2011 (OV L 306, 30.11.2018., 53. lpp.).
         
            (12)  Komisijas Regula (EK) Nr. 692/2008 (2008. gada 18. jūlijs), ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
         
            (13)  Komisijas Regula (ES) 2017/1151 (2017. gada 1. jūnijs), ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).
         
            (14)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
      
      
         
            PIELIKUMS
            Metodoloģija, ar kuru nosaka CO2 aiztaupījumus no efektīva 12 V maiņstrāvas ģeneratora, ko izmanto vieglajos pasažieru automobiļos un vieglajos komerciālajos transportlīdzekļos, kurus darbina ar iekšdedzes motoru, [un kas atbilst šā lēmuma 1. panta nosacījumiem, ar atsauci uz vispārēji harmonizēto vieglo transportlīdzekļu testa procedūru]
            1.   IEVADS
            Lai noteiktu CO2 aiztaupījumus, ko var attiecināt uz efektīva 12 V maiņstrāvas ģeneratora izmantošanu vieglajā pasažieru automobilī un vieglajā komerciālajā transportlīdzeklī, ir jānosaka:
            
                        1)
                     
                     
                        testēšanas apstākļi;
                     
                  
                        2)
                     
                     
                        testa aprīkojums;
                     
                  
                        3)
                     
                     
                        kopējā lietderības koeficienta noteikšanas procedūra;
                     
                  
                        4)
                     
                     
                        CO2 aiztaupījumu noteikšanas procedūra;
                     
                  
                        5)
                     
                     
                        CO2 aiztaupījumu nenoteiktības noteikšanas procedūra.
                     
                  2.   APZĪMĒJUMI, PARAMETRI UN MĒRVIENĪBAS
            
               Ar latīņu burtiem apzīmēti simboli
            
            
                        
                           
                     
                     
                        -
                     
                     
                        CO2 aiztaupījumi [g CO2/km]
                     
                  
                        CO2
                        
                     
                     
                        -
                     
                     
                        oglekļa dioksīds
                     
                  
                        CF
                     
                     
                        -
                     
                     
                        pārrēķina koeficients (l/100 km) – (g CO2/km) [gCO2/l], kā noteikts 3. tabulā
                     
                  
                        h
                     
                     
                        -
                     
                     
                        frekvence, kas noteikta 1. tabulā
                     
                  
                        I
                     
                     
                        -
                     
                     
                        strāvas stiprums, pie kāda veic mērījumu [A]
                     
                  
                        m
                     
                     
                        -
                     
                     
                        parauga mērījumu skaits
                     
                  
                        M
                     
                     
                        -
                     
                     
                        griezes moments [Nm]
                     
                  
                        n
                     
                     
                        -
                     
                     
                        rotācijas ātrums [min-1], kas noteikts 1. tabulā
                     
                  
                        P
                     
                     
                        -
                     
                     
                        jauda [W]
                     
                  
                        sηEI
                        
                     
                     
                        -
                     
                     
                        ekoinovatīvā maiņstrāvas ģeneratora lietderības koeficienta standartnovirze [%]
                     
                  
                        
                           
                     
                     
                        -
                     
                     
                        ekoinovatīvā maiņstrāvas ģeneratora vidējā lietderības koeficienta standartnovirze [%]
                     
                  
                        
                           
                     
                     
                        -
                     
                     
                        kopējo CO2 aiztaupījumu standartnovirze [g CO2/km]
                     
                  
                        U
                     
                     
                        -
                     
                     
                        testa spriegums, pie kāda veic mērījumu [V]
                     
                  
                        v
                     
                     
                        -
                     
                     
                        vidējais braukšanas ātrums vispārēji harmonizētajā vieglo transportlīdzekļu testa ciklā (WLTC) [km/h]
                     
                  
                        VPe
                        
                     
                     
                        -
                     
                     
                        lietderīgās jaudas patēriņš [l/kWh], kas noteikts 2. tabulā
                     
                  
                        
                           
                     
                     
                        -
                     
                     
                        CO2 aiztaupījumu aprēķina jutīgums attiecībā pret ekoinovatīvā maiņstrāvas ģeneratora lietderības koeficientu
                     
                  
               Ar grieķu burtiem apzīmēti simboli
            
            
                        Δ
                     
                     
                        -
                     
                     
                        atšķirība
                     
                  
                        η
                     
                     
                        -
                     
                     
                        atsauces maiņstrāvas ģeneratora lietderības koeficients [%]
                     
                  
                        ηEI
                        
                     
                     
                        -
                     
                     
                        efektīva maiņstrāvas ģeneratora lietderības koeficients [%]
                     
                  
                        
                           
                     
                     
                        -
                     
                     
                        ekoinovatīvā maiņstrāvas ģeneratora vidējais lietderības koeficients darba punktā i [%]
                     
                  
               Indeksi
            
            Indekss “i” attiecas uz darba punktu.
            Indekss “j” attiecas uz parauga mērījumu.
            
                        EI
                     
                     
                        -
                     
                     
                        ekoinovatīvs
                     
                  
                        m
                     
                     
                        -
                     
                     
                        mehānisks
                     
                  
                        RW
                     
                     
                        -
                     
                     
                        reāli apstākļi
                     
                  
                        TA
                     
                     
                        -
                     
                     
                        tipa apstiprināšanas apstākļi
                     
                  
                        B
                     
                     
                        -
                     
                     
                        atsauces
                     
                  3.   TESTA APSTĀKĻI
            Testēšanas apstākļi atbilst ISO 8854:2012 (1) noteiktajām prasībām.
            4.   TESTA APRĪKOJUMS
            Testa aprīkojumam jāatbilst ISO 8854:2012 (1) noteiktajām specifikācijām.
            5.   LIETDERĪBAS KOEFICIENTA MĒRĪJUMI UN NOTEIKŠANA
            Efektīvā 12 V maiņstrāvas ģeneratora lietderības koeficientu nosaka saskaņā ar ISO 8854:2012 (1), izņemot elementus, kas minēti šajā punktā.
            Mērījumus izdara dažādos darba punktos i, kas noteikti 1. tabulā. Par maiņstrāvas ģeneratora strāvas stiprumu uzskata pusi no visu darba punktu nominālā strāvas stipruma. Pie katra ātruma maiņstrāvas ģeneratora spriegumam un izejas strāvai jābūt konstantiem, spriegumam –14,3 V.
            
               1. tabula
            
            
                        Darba punkts
                        i
                     
                     
                        Izturēšanas laiks
                        [s]
                     
                     
                        Rotācijas ātrums
                        ni [min-1]
                     
                     
                        Frekvence
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Lietderības koeficientu aprēķina pēc 1. formulas.
            
               1. formula
            
            Visus lietderības koeficienta mērījumus veic secīgi vismaz 5 (piecas) reizes. Jāaprēķina mērījumu vidējā vērtība katrā darba punktā ().
            Ekoinovatīvā maiņstrāvas ģeneratora lietderības koeficientu (ηEI) aprēķina pēc 2. formulas.
            
               2. formula
            
            Efektīvais maiņstrāvas ģenerators rada mehāniskās jaudas ietaupījumu reālos apstākļos (ΔPmRW) un tipa apstiprināšanas apstākļos (ΔPmTA), kas noteikti 3. formulā.
            
            ΔPm = ΔPmRW - ΔPmTA
            
            kur ietaupīto mehānisko jaudu reālos apstākļos (ΔPmRW) aprēķina ar 4. formulu un ietaupīto mehānisko jaudu aprēķina tipa apstiprināšanas apstākļos (ΔPmTA) saskaņā ar 5. formulu.
            
               4. formula
            
            
               5. formula
            
            kur:
            
                        PRW:
                     
                     
                        :
                     
                     
                        nepieciešamā jauda [W] reālos apstākļos, kas ir 750 W;
                     
                  
                        PTA:
                     
                     
                        :
                     
                     
                        nepieciešamā jauda [W] tipa apstiprināšanas apstākļos, kas ir 350 W;
                     
                  
                        ηB
                        
                     
                     
                        :
                     
                     
                        atsauces maiņstrāvas ģeneratora efektivitāte [%], kas ir 67 %.
                     
                  6.   CO2 AIZTAUPĪJUMU APRĒĶINS
            Efektīvā maiņstrāvas ģeneratora CO2 aiztaupījumus aprēķina pēc 6. formulas:
            
               6. formula
            
            kur:
            
                        v
                     
                     
                        :
                     
                     
                        
                           WLTC vidējais braukšanas ātrums [km/h], kas ir 46,60 km/h;
                     
                  
                        VPe
                        
                     
                     
                        :
                     
                     
                        lietderīgās jaudas patēriņš, kas norādīts 2. tabulā:
                     
                  
               2. tabula
            
            
               Lietderīgās jaudas patēriņš
            
            
                        Motora veids
                     
                     
                        Lietderīgās jaudas patēriņš (VPe)
                        [l/kWh]
                     
                  
                        Benzīns
                     
                     
                        0,264
                     
                  
                        Benzīna turbopūte
                     
                     
                        0,280
                     
                  
                        Dīzeļmotors
                     
                     
                        0,220
                     
                  CF: koeficients, kas norādīts 3. tabulā:
            
               3. tabula
            
            
               Degvielas pārrēķina koeficients
            
            
                        Degvielas veids
                     
                     
                        Pārrēķina koeficients (l/100 km) – (g CO2/km) (CF)
                        [gCO2/l]
                     
                  
                        Benzīns
                     
                     
                        2 330 
                     
                  
                        Dīzeļdegviela
                     
                     
                        2 640 
                     
                  7.   STATISTISKĀS KĻŪDAS APRĒĶINĀŠANA
            Mērījumos radušās testēšanas metodoloģijas rezultātu statistiskās kļūdas izsaka skaitļos. Katram darba punktam standartnovirzi aprēķina ar 7. formulu:
            
               7. formula
            
            Efektīvā maiņstrāvas ģeneratora lietderības koeficienta vērtības standartnovirzi (sηEI) aprēķina ar 8. formulu:
            
               8. formula
            
            Maiņstrāvas ģeneratora lietderības koeficienta standartnovirze (sηEI) noved pie kļūdainas CO2 aiztaupījumu () vērtības. Šo kļūdu aprēķina ar 9. formulu:
            
               9. formula
            
            8.   STATISTISKĀ NOZĪMĪBA
            Attiecībā uz katru tāda transportlīdzekļa tipu, variantu un versiju, kas aprīkots ar efektīvu maiņstrāvas ģeneratoru, ir jāpierāda, ka ar 9. formulu aprēķināto CO2 aiztaupījumu kļūda nav lielāka kā starpība starp kopējiem CO2 aiztaupījumiem un Īstenošanas regulas (ES) Nr. 725/2011 9. panta 1. punktā noteikto minimālo aiztaupījumu robežvērtību (sk. 10. formulu).
            
               10. formula
            
            kur:
            
                        MT
                     
                     
                        :
                     
                     
                        minimālā robežvērtība [g CO2/km]
                     
                  
                        
                           
                     
                     
                        :
                     
                     
                        kopējais CO2 aiztaupījums [g CO2/km]
                     
                  
                        
                           
                     
                     
                        :
                     
                     
                        kopējā CO2 aiztaupījuma standartnovirze [g CO2/km]
                     
                  
                        
                           
                     
                     
                        :
                     
                     CO2 korekcijas koeficients, kas vajadzīgs efektīva maiņstrāvas ģeneratora un atsauces ģeneratora masas starpības dēļ. 
                           aprēķina saskaņā ar 4. tabulu:
                  
               4. tabula
            
            
                        CO2 korekcijas koeficients papildu masas dēļ
                     
                  Benzīns (
                           ) [g CO2/km kg]
                     
                        0,0277•Δm
                     
                  Dīzeļdegviela (
                           ) [g CO2/km kg]
                     
                        0,0383•Δm
                     
                  4. tabulā “Δm” ir papildu masa uzstādītā efektīvā maiņstrāvas ģeneratora dēļ. Tā ir efektīvā maiņstrāvas ģeneratora masas un atsauces maiņstrāvas ģeneratora masas pozitīvā starpība. Atsauces ģeneratora masa ir 7 kg. Par papildu masas izvērtēšanu ražotājam tipa apstiprinātājai iestādei jāiesniedz verificēta dokumentācija.
            9.   TESTA UN IZVĒRTĒJUMA ZIŅOJUMS
            Ziņojumā iekļauj:
            
                        —
                     
                     
                        testēto maiņstrāvas ģeneratoru modeli un masu,
                     
                  
                        —
                     
                     
                        stenda aprakstu,
                     
                  
                        —
                     
                     
                        testēšanas rezultātus (izmērītās vērtības),
                     
                  
                        —
                     
                     
                        aprēķinātos rezultātus un attiecīgās formulas.
                     
                  10.   TRANSPORTLĪDZEKĻOS UZSTĀDĀMAIS EFEKTĪVAIS MAIŅSTRĀVAS ĢENERATORS
            Tipa apstiprinātājai iestādei CO2 aiztaupījumi ir jāsertificē, balstoties uz efektīvā maiņstrāvas ģeneratora un atsauces ģeneratora darbības mērījumiem un izmantojot šajā pielikumā izklāstīto testēšanas metodoloģiju. Ja CO2 aiztaupījumi ir mazāki nekā 9. panta 1. punktā noteiktā robežvērtība, piemēro Regulas (ES) Nr. 725/2011 11. panta 2. punkta otro daļu.
            
               (1)  ISO 8854:2012 Autotransporta līdzekļi. Maiņstrāvas ģeneratori ar regulatoriem. Testa metodes un vispārīgas prasības.
            Atsauces numurs ISO 8854:2012, publicēts 2012. gada 1. jūnijā.